钦定古今图书集成/理学汇编/文学典/第036卷 > 萧几〈为〉
## 钦定古今图书集成/理学汇编/文学典/第036卷 > 萧几〈为〉

按《梁书》本传：“几字德元，齐曲江公遥欣子也。年十岁
能属文。早孤，有弟九人，并皆稚小。几恩爱笃睦，闻于
朝野。性温和，与物无竞，清贫自立，好学，善草隶书。湘
州刺史杨公则，曲江之故吏也。每见几，谓人曰：‘康公
此子可谓桓灵宝出’。及公则卒，几为之诔，时年十五。
沈约见而奇之，谓其舅蔡撙曰：‘昨见贤甥杨平南诔’”
文不减希逸之作，始验康公积善之庆。释褐著作佐
郎，庐陵王文学、尚书殿中郎、太子舍人，掌管记。迁庶
子，中书侍郎，尚书左丞。末年专尚释教。为新安太守，
郡多山水，特其所好，适性游履，遂为之记。卒于官。
子为，字元专，亦有文才，仕至太子舍人、永康令。